CELEX: 62018TN0757
Language: sk
Date: 2018-12-31 00:00:00
Title: Vec T-757/18: Žaloba podaná 31. decembra 2018 – Koinopraxia Touristiki Loutrakiou/Komisia

25.2.2019   
            
            
               SK
            
            
               Úradný vestník Európskej únie
            
            
               C 72/38
            
         
      Žaloba podaná 31. decembra 2018 – Koinopraxia Touristiki Loutrakiou/Komisia
      (Vec T-757/18)
      (2019/C 72/49)
      Jazyk konania: angličtina
      
         Účastníci konania
      
      
         Žalobkyňa: Koinopraxia Touristiki Loutrakiou AE OTA – Loutraki AE – Klab Otel Loutraki Kazino Touristikes kai Xenodocheiakes Epicheiriseis AE (Loutraki, Grécko) (v zastúpení: S. Pappas, advokát)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil napadnuté rozhodnutie Komisie z 9. augusta 2018 o opatreniach pre určité grécke kasína SA.28973 – C 16/2010 (ex NN 22/2010, ex CP 318/2009),
               
            
                  —
               
               
                  uložil Komisii povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza dva subsidiárne žalobné dôvody, v ktorých uvádza, že napadnuté rozhodnutie porušilo jej procesné práva a z toho dôvodu má byť zrušené.
      
                  1.
               
               
                  Prvý žalobný dôvod je založený na tvrdení, že časť napadnutého rozhodnutia, v ktorom Komisia posudzovala, či uvádzané opatrenie štátnej pomoci priznáva „výhodu atraktívnosti“, sa má považovať za rozhodnutie o nevznesení námietok, ktoré bolo prijaté v konaní vo veci predbežného preskúmania. Žalobkyňa z tohto dôvodu uvádza, že Komisia mala začať formálne vyšetrovacie konanie, pretože existovali pochybnosti o existencii výhody atraktívnosti financovanej prostredníctvom štátnych zdrojov.
               
            
                  2.
               
               
                  Druhý žalobný dôvod je založený na tvrdení, že Komisia bola v každom prípade povinná opätovne otvoriť formálne vyšetrovacie konanie s ohľadom na rozsudok T-425/11. Žalobkyňa totiž tvrdí, že Komisia bola v zásade pred prijatím napadnutého rozhodnutia povinná vyzvať dotknutých účastníkov konania, aby predložili svoje pripomienky.